text: অনুরাধা হাসান (; জন্মঃ ১৫ জুলাই ১৯৭০) যিনি অনু হাসান নামেই বেশি পরিচিত, ভারতের একজন তামিল অভিনেত্রী এবং টেলিভিশন উপস্থাপিকা। তিনি ১৯৯৫ সালের তামিল সিনেমা 'ইন্দিরা' এর মাধ্যমে অভিনয় জীবনে পা রাখেন এবং এর পর বেশ কিছু সিনেমায় ছোটোখাটো ভূমিকায় অভিনয় করেছেন। তিনি তামিল টেলিভিশন চ্যানেল 'স্টার বিজয়'তে 'কফি উইথ অনু'তে উপস্থাপিকা হিসেবে কাজ করেন। তার বাবা চন্দ্রহাসান খ্যাতিমান অভিনেতা কামাল হাসান এর বড় ভাই।
  
  পূর্ব জীবন
  অনুরাধার বাবার নাম ছিলো চন্দ্রহাসন, এই চন্দ্রহাসনের ভাই কমল হাসন তামিল চলচ্চিত্র শিল্পের খ্যাতিমা অভিনেতা হিসেবে পরিচিতি পেয়ে গিয়েছিলেন। অনু তার বিদ্যালয়ের শিক্ষা তামিলনাড়ুর সেন্ট জোসেফ এ্যাংলো ইন্ডিয়ান বালিকা উচ্চ বিদ্যালয় থেকে শুরু করেছিলেন, এরপর তিনি তামিলনাড়ুরই আরএসকে উচ্চ মাধ্যমিক বিদ্যালয়ে পড়েন এবং রাজস্থানের পিলানির বিরলা ইন্সটিটিউট অব টেকনোলজি এ্যান্ড সাইন্স থেকে পদার্থবিজ্ঞানে স্নাতকোত্তর ডিগ্রী নেন।
  
  কর্মজীবন
  ২০০০ সালে অনুরাধা টেলিভিশনে তার কর্মজীবন শুরু করেছিলেন, ঔপন্যাসিক চিত্রা বন্দ্যোপাধ্যায় দিবাকরূণীর 'সিস্টার অব মাই হার্ট' উপন্যাস অবলম্বনে অনুরাধা 'আনবুল্লা স্নেগিদিয়ে' নাটকে অভিনয় করেছিলেন। টেলিভিশন ধারাবাহিকটি দারুণ জনপ্রিয়তা পেয়েছিলো এবং এরপরে অনু আরো অনেক টেলিভিশন ধারাবাহিকে অভিনয়ের প্রস্তাব পান যেমনঃ 'আভান আভাল আভারগাল', 'আম্মাভুক্কু রেন্ডুলা রাগু' এবং 'বিবাহিতা', শেষোক্ত নাটকটি ছিলো মালয়ালাম ভাষার, অনু মালয়ালাম ভাষা না জানেলও তার সংলাপ তিনি নিজেই মুখস্ত বলেছিলেন এই নাটকে, এরপর অনু স্টার বিজয়ের 'কফি উইথ অনু' নামের একটি আলেখ্যানুষ্ঠানে উপস্থাপক হিসেবে কাজ পান, এটি ছিলো করণ জোহরের 'কফি উইথ করণ'এর অনুকরণ। 'কফি উইথ অনু' ছিলো অনেক জনপ্রিয় একটি অনুষ্ঠান এবং অনু পরে চেন্নাইতে একটি রেস্তোরাঁ খুলেছিলেন।
  
  ২০১৪ সালে অনু 'আস্ক হাউ ইন্ডিয়া' নামের একটি সামাজিক আন্দোলনে যোগ দেন এবং নিজে অনেক তথ্য চিত্র বানিয়েছিলেন সামাজিক বিভিন্ন সমস্যা নিয়ে, যদিও অনুষ্ঠানটি ছিলো তামিলনাড়ু প্রদেশের।
  
  হিন্দি চলচ্চিত্র অভিনেত্রী প্রীতি জিনতা এবং রবীনা ট্যান্ডনের তামিল চলচ্চিত্রের ভাষায় কণ্ঠ প্রদানে অনুরাধা ভূমিকা রেখেছিলেন (তাদের সংলাপ ডাবিং করে দিয়েছিলেন)।
  
  অনুরাধা 'জাস্ট ফর উইমেন (ইন্ডিয়া)' সাময়িকীতে কলাম লিখতেন। ২০১৫ সালে তিনি 'সানি সাইড আপ' নামের একটি ইংরেজি বই লিখেছিলেন।
  
  তথ্যসূত্র
  
  বহিঃসংযোগ
  
  বিষয়শ্রেণী:ভারতীয় অভিনেত্রী
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:তামিলনাড়ুর টেলিভিশন ব্যক্তিত্ব
  বিষয়শ্রেণী:ভারতীয় টেলিভিশন উপস্থাপক
  বিষয়শ্রেণী:ভারতীয় তামিল ব্যক্তি
  বিষয়শ্রেণী:১৯৭০-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:শ্রেষ্ঠ চরিত্রাভিনেত্রী বিভাগে তামিলনাড়ু রাজ্য চলচ্চিত্র পুরস্কার বিজয়ী
title: অনু হাসান